CELEX: 32013R0598
Language: mt
Date: 2013-06-24 00:00:00
Title: Regolament ta’ Implimentazzjoni tal-Kummissjoni (UE) Nru 598/2013 tal- 24 ta’ Ġunju 2013 li jemenda r-Regolament ta’ Implimentazzjoni (UE) Nru 564/2012 li jistabbilixxi l-livelli massimi tal-baġit għall-2012 applikabbli għal ċerti skemi ta’ għajnuna diretta li dwarhom hemm dispożizzjoni fir-Regolament tal-Kunsill (KE) Nru 73/2009

25.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 172/9
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 598/2013
   tal-24 ta’ Ġunju 2013
   li jemenda r-Regolament ta’ Implimentazzjoni (UE) Nru 564/2012 li jistabbilixxi l-livelli massimi tal-baġit għall-2012 applikabbli għal ċerti skemi ta’ għajnuna diretta li dwarhom hemm dispożizzjoni fir-Regolament tal-Kunsill (KE) Nru 73/2009
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 73/2009 tad-19 ta’ Jannar 2009 li jistabbilixxi regoli komuni għal skemi ta’ appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta’ appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka r-Regolament (KE) Nru 1782/2003 (1), u b’mod partikolari l-Artikolu 142(c) tiegħu,
   Billi:
   
               (1)
            
            
               L-Artikolu 69(4) tar-Regolament (KE) Nru 73/2009 jillimita r-riżorsi li jistgħu jintużaw għal kwalunkwe miżura akkoppjata stipulata fl-Artikolu 68(1)(a)(i) sa (iv) fl-Artikolu 68(1)(b) u (e) ta’ dak ir-Regolament għal 3,5 % tal-livell massimu nazzjonali msemmi fl-Artikolu 40 tar-Regolament (KE) Nru 73/2009. Għal raġunijiet ta’ ċarezza, il-Kummissjoni għandha tippubblika l-livelli massimi li jirriżultaw mill-ammonti nnotifikati mill-Istati Membri għall-miżuri kkonċernati.
            
         
               (2)
            
            
               Il-limiti massimi baġitarji għall-appoġġ stipulati fl-Artikolu 68(1)(a)(i) sa (iv) u l-Artikolu 68(1)(b) u (e) tar-Regolament (KE) Nru 73/2009 għas-sena kalendarja 2012 huma stabbiliti fl-Anness III tar-Regolament ta’ Implimentazzjoni tal-Kummissjoni (UE) Nru 564/2012 (2).
            
         
               (3)
            
            
               Ir-Regolament ta’ Implimentazzjoni tal-Kummissjoni (UE) Nru 1270/2012 (3) jistipula ċert derogi għall-Portugall fir-rigward tad-data ta’ għeluq għar-reviżjoni tad-deċiżjoni dwar l-appoġġ speċifiku għall-2012 fir-rigward tad-data ta’għeluq għan-notifika ta’ tali reviżjoni, u fir-rigward tal-kundizzjonijiet applikabbli għal attivitajiet agrikoli speċifiċi li jinvolvu benefiċċji agroambjentali addizzjonali u fir-rigward tal-informazzjoni li jkun hemm fl-applikazzjoni għall-għajnuna
            
         
               (4)
            
            
               Fl-4 ta’ Jannar 2013, il-Portugall għarraf lill-Kummissjoni dwar il-miżuri ta’ appoġġ emendati li bi ħsiebu japplika għall-2012.
            
         
               (5)
            
            
               Skont l-informazzjoni sottomessa, il-Portugall għandu l-ħsieb:
               
                           —
                        
                        
                           li jemenda l-miżura ta’ appoġġ attwali skont l-Artikolu 68(1)(b) tar-Regolament (KE) Nru 73/2009 fis-settur tal-ħalib billi jżid il-pakkett allokat għal dik il-miżura minn EUR 8,8 miljun għal EUR 10,32 miljun fl-2012,
                        
                     
                           —
                        
                        
                           li jemenda miżura ta’ appoġġ attwali skont l-Artikolu 68(1)(a)(i) tar-Regolament (KE) Nru 73/2009 billi jirrestrinġi l-kamp ta’ applikazzjoni tiegħu għall-bovini femminili tar-razza “Brava de Lide” u jnaqqas il-pakkett rispettiv b’EUR 2,53 miljun,
                        
                     
                           —
                        
                        
                           li jintroduċi miżura ġdida ta’ appoġġ skont l-Artikolu 68(1)(a) (v) tar-Regolament (KE) Nru 73/2009 għaż-żamma ta’ ċerti razez awtoktoni ta’ ċanga (“Alentejana”, “Mertolenga”), nagħaġ (“Serra de Estrela”, “Churra de Terra Quente”) u mogħoż (“Serrana”), b’total allokat ta’ EUR 1,68 miljun, u
                        
                     
                           —
                        
                        
                           li jnaqqas il-pakkett ta’ miżura skont l-Artikolu 68(1)(a)(v) tar-Regolament (KE) Nru 73/2009 għar-ragħi estensiv b’EUR 0,67 miljun.
                        
                     
         
               (6)
            
            
               Dawk l-emendi jaffettwaw il-livell ta’ appoġġ stipulat fl-Artikolu 68(1)(a)(i) sa (iv) u l-Artikolu 68(1)(b) u (e) tar-Regolament (KE) Nru 73/2009, u għalhekk il-limitu massimu baġitarju għall-Portugall stabbilit fl-Anness III tar-Regolament ta’ Implimentazzjoni (UE) Nru 564/2012.
            
         
               (7)
            
            
               Ir-Regolament ta’ Implimentazzjoni (UE) Nru 564/2012 għandu għaldaqstant jiġi emendat skont dan. Peress li l-emendi japplikaw għas-sena 2012, huwa xieraq li dan ir-Regolament jidħol fis-seħħ immedjatament.
            
         
               (8)
            
            
               Il-miżuri stipulati f’dan ir-Regolament huma konformi mal-opinjoni tal-Kumitat ta’ Ġestjoni għall-Pagamenti Diretti,
            
         ADOTTAT DAN IR-REGOLAMENT:
   Artikolu 1
   Fl-Anness III tar-Regolament ta’ Implimentazzjoni (UE) Nru 564/2012, ir-ringiela li tikkonċerna l-Portugall hija mibdula b’dan li ġej:
   
      
                  “Il-Portugall
               
               
                  20 200 ”
               
            
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Ġunju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 30, 31.1.2009, p. 16.
   
      (2)  ĠU L 168, 28.6.2012, p. 26.
   
      (3)  ĠU L 357, 28.12.2012, p. 7.